Miközben kiváló, világszínvonalú
neuropszichológussá váltam,
történt egy jópofa dolog.
Gyermekem született.
És ezt nem azért mondom,
hogy valaha is kiváló, világszínvonalú
neuropszichológus lettem.
Bocs, TED.
Viszont nagyon okos, egyértelműen világszínvonalú
aggódóvá váltam.
Egyik barátnőm az egyetemen, Marie,
ezt mondta: 'Kim, rájöttem!'
Nem az van, hogy sokkal idegbajosabb vagy, mint mindenki más,
hanem sokkal őszintébb vagy
az idegeskedéseddel kapcsolatosan.
Csak hogy érthetőbb legyen,
hoztam néhány képet.
Óóóó.
Csak annyit mondok: július.
(nevetés)
Cipzárazunk
a biztonság kedvéért.
Úszógumik -
kétcentis vízben.
És végül, teljes menetdíszben
a Copper Mountainhez tartó 90 perces útra.
Így már van róla valami fogalmuk.
A gyermekem, Vander,
most 8 éves.
És annak ellenére, hogy az én
testi fogyatékosságommal lett megáldva,
focizik.
Érdekli az amerikai foci is.
Meg akar tanulni egykerekűzni.
Miért is aggódnék?
Mert ez a munkám. Ezt tanítom.
Ezt tanulmányozom. Ezt kezelem.
Tudom, hogy minden évben ér agyrázkódás gyerekeket.
Tulajdonképpen, több mint négymillió ember szenved agyrázkódást évente,
és ez az adat csak azokra a 14 éven aluli gyerekekre vonatkozik, akiket
elláttak a sürgősségin.
Szóval amikor a gyerekek agyrázkódást szenvednek,
arról beszélünk, hogy megkongatják a fejüket,
de igazából miről is beszélünk?
Vessünk erre egy pillantást!
Rendben, egyértelműen 'Starsky és Hutch'. Igen.
Itt van tehát egy közúti baleset.
Óránkénti 40 mérföldes sebességgel való ütközés -
35 g nehézségi gyorsulás.
Ha pofán ver
egy nehézsúlyú boxoló -
58 g nehézségi gyorsulás.
Ha esetleg elmulasztották, íme még egyszer:
Nézzék a képernyő jobb oldalát!
Mennyit mondanának?
Hány g nehézségi gyorsulás?
Igen, közel jár.
72.
Őrület, nem?
103 g nehézségi gyorsulás.
Az átlagos, agyrázkódásnál történő behatás
95 g-nek megfelelő nehézségi gyorsulás.
Nos, amikor a jobb oldali srác nem kel fel,
tudjuk, hogy agyrázkódás érte.
De mi van a bal oldali sráccal,
vagy azzal a sportolóval, aki elhagyja a játékteret?
Honnan tudjuk, hogy
szenvedett-e agyrázkódást?
Honnan tudjuk, hogy érvényes-e rájuk az a rendelkezés,
miszerint ki kell vonni őket a játékból,
és a játékhoz való visszatéréshez
zöld utat kell kapjanak?
Definíció szerint az agyrázkódás
nem feltétlenül jár eszméletvesztéssel.
Viszont változás áll be az eszmélésben,
ez lehet egy vagy több tünet,
úgy mint: zavarodottság, szédültség érzése,
cseng az ember füle,
a megszokottnál nagyobb ingerlékenység, ellenségesség figyelhető meg.
Szóval adva mindez, plusz mennyire aggódós vagyok,
egyáltalán hogyan tudok aludni?
Mert tudom, hogy
az agyunk ellenálló.
Arra tervezték, hogy
felépüljön egy sérülésből.
Ha, Isten ments,
bármelyikünk hazafelé agyrázkódást szenvedne,
teljesen felépülne néhány órától
néhány hétig tartó
időszakon belül.
A gyerekek viszont kiszolgáltatottabbak az agysérülésre.
Az igazság az, hogy akik sportolnak középsuliban, azok háromszor nagyobb valószínűséggel
szenvednek súlyos sérüléseket,
mint főiskolás-korú társaik,
és számukra tovább tart a tünetmentes
állapothoz való visszatérés.
Az első sérülést követően
a másodikra való kockázat
exponenciálisan nagyobb.
Onnan a harmadik sérülésé
még nagyobb, és így tovább.
És itt van egy igazán felkiáltójeles rész:
nem igazán vagyunk tisztában
a halmozott sérülések hosszútávú hatásával.
Önök számára talán ismerős ez a felmérés,
mely az NFL-ből származik.
Dióhéjban,
ez a kutatás azt sugallja, hogy
azon visszavonult NFL-játékosok között,
akik pályafutásuk során három vagy több agyrázkódást szenvedtek,
sokkal nagyobb számú a normálisnál korábbi elbutulás,
mint az átlagnépesség körében.
Önök ezt már mind látták, NY Times, látták.
Amit talán nem tudnak, az az, hogy
ezt a kutatást az NFL-játékosok feleségei sürgették,
akik ezt mondták:
'Hát nem furcsa, hogy a 46 éves férjem
állandóan elhagyja a kulcsait?'
Nem furcsa, hogy a 47 éves férjem
elhagyja az autót?
Nem furcsa, hogy a 48 éves férjem
hazafelé eltéved autóval
az autófeljáróról?'
Talán elfelejtettem megemlíteni, hogy
a fiam egyke.
Majd nagyon fontos lesz, hogy
képes legyen hazahozni egy szép napon.
Hogyan szavatoljuk gyermekeink biztonságát?
Hogyan tudjuk 100%-osan szavatolni
gyermekeink biztonságát?
Hadd osszam meg, mit találtam ki.
(nevetés)
Bárcsak...
A kisfiam épp ott ül és körülbelül: "Anyám nem viccel.
Anyám rohadtul nem viccel."
Most teljesen komolyan,
focizzon a gyerekem?
Focizzon a gyereke? Nem tudom.
De azt tudom, hogy három dolgot tehet.
Első, művelődjön ki!
A ma tárgyalt témák ismerősek kell legyenek!
Van néhány pompás forrás.
A CDC-nek van egy programja, Heads Up.
Megtalálják a cdc.gov-on.
Külön kitérnek gyerekek agyrázkódására.
A második forrásra különösen büszke vagyok.
Épp az elmúlt pár hónapban mutattuk be -
Agysérüléses coloradoi srácok.
Nagyszerű forrás a sportoló tanulóknak,
tanároknak, szülőknek, szakmabelieknek,
az atlétikaedzőknek és az edzői stábnak.
Ha vannak kérdések,
ez egy remek hely, ahol el lehet kezdeni.
A második dolog: beszéljük ki!
Mindössze két hete történt, hogy egy
Kefalas szenátor által beterjesztett törvényjavaslat elbukott,
amely előírta volna 18 éven aluli
sportolóknak, srácoknak,
a bukósisak használatát,
ha kerékpároznak.
Többnyire azért bukott el,
mert nem volt mögötte választói támogatás,
mert hiányzott az érintettek húzóereje.
Nem azért vagyok itt, hogy elmondjam, milyen törvénykezést
kellene vagy nem kellene támogatniuk,
de ha számít Önöknek, azt azért elmondom, hogy
a törvényhozóiknak ezt tudniuk kell.
Beszéljenek az edzői stábbal!
Kérdezzék meg, milyen védőfelszerelés kapható!
Mennyi a költsége a védőfelszerelésnek?
Milyen régi?
Talán ajánlják fel, hogy pénzt gyűjtenek, hogy
új cuccokat vegyenek!
Ez elvezet minket a következő ponthoz: öltözzünk fel, azaz
viseljünk bukót!
Az egyetlen módja a rossz következmény megelőzésének az, ha
megelőzzük az első sérülést.
Nemrégiben, az egyik hallgatóm,
Tom, azt mondta:
'Kim, úgy döntöttem, hogy bukósisakot fogok viselni
miközben órára jövök."
Tom tudja, hogy az a kis szivacsréteg a bukósisak belsejében
a felére csökkentheti a nehézségi gyorsulás hatását.
Arra gondoltam, hogy ez amiatt van, mert volt ez a
teljesen átütő bukósisak-hadjáratom,
Tom megnyilatkozása ennek köszönhető.
Kiderül, hogy Tomot elérte az a gondolat, hogy egy 20 dolcsis bukóval
elég jól megvédheti a 100.000 dolláros egyetemi tanulmányait.
(nevetés)
Tehát akkor focizzon Vander?
Nem mondhatok nemet,
de biztosíthatom, hogy
minden alkalommal, amikor elmegy otthonról,
visel bukósisakot,
az autóhoz menet,
iskolába.
Legyen hát sportoló, tudós,
túlféltett gyerek, aggódós anyuka,
de
itt van az én Vanderem, hogy figyelmeztesse Önt,
hogy
vigyázzon arra, ami igazán fontos.
Köszönöm.
(taps)